# Anne Applebaum

Anne Elizabeth Applebaum (Washington DC, 25 de juliol de 1964) és una periodista i escriptora estatunidenca. Ha escrit de forma extensa sobre temes relatius al comunisme i al desenvolupament de la societat civil a l'Europa de l'Est i a la Unió Soviètica / Rússia. Avui en dia és columnista i membre del Consell Editorial del Washington Post.

## Biografia

Va estudiar a la Universitat Yale i va obtenir una beca Marshall a la London School of Economics i al Saint Antony's College de la Universitat d'Oxford abans de mudar-se a Varsòvia el 1988. Treballant pel setmanari The Economist, va proporcionar valuosa cobertura de primera mà de les importants transicions socials i polítiques a Europa de l'Est, abans i després de la caiguda del mur de Berlín el 1989, de la qual també va informar. El 1992 va ser guardonada amb el premi Charles Douglas-Home Memorial Trust.
Vivint entre Londres i Varsòvia durant els 1990, va ser durant diversos anys una columnista molt llegida del diari londinenc Evening Standard.
El primer llibre d'Applebaum, Entre l'est i l'oest, fou una guia de viatge que va ser premiada amb el premi Adolph Bentinck el 1996. El seu segon llibre, Gulag: A History, va ser publicat el 2003 i va ser guardonat amb el Premi Pulitzer del 2004 en llibres generals de no-ficció. El comitè del Pulitzer va denominar Gulag: A History com un «treball de referència en erudició històrica i una indeleble contribució a la complexa i necessària recerca de la veritat que està en curs».
Applebaum parla anglès, francès, polonès i rus. Està casada amb Radek Sikorski, un polític i escriptor polonès. Tenen dos fills, Alexander i Tadeusz. El 31 d'octubre de 2005 el seu marit va prendre possessió del càrrec de Ministre de Defensa del govern polonès.

## Obres

* Entre l'Est i l'Oest: A través de les fronteres d'Europa. 1994
* Gulag: A History. 2003

## Premis i reconeixements

* 2004 Pulitzer Prize (General Non-Fiction), Gulag: A History
* 2012 National Book Award (Nonfiction), finalist, Iron Curtain: The Crushing of Eastern Europe 1944–1956
* 2013 Cundill Prize, Iron Curtain: The Crushing of Eastern Europe 1944-1956

## Referències

* ↑ «WEDDINGS; Anne Applebaum, Radek Sikorski». The New York Times, 28-06-1992.
* ↑ Petrone, Justine. «Interview with Anne Applebaum». City Paper. BALTIC NEWS LTD. Arxivat de l'original el 2011-07-20. [Consulta: 3 octubre 2009].
* ↑ «Anne Applebaum biography». The Washington Post Company [Consulta: 28 gener 2012].
* 1 2 «From concentration camps to cotton». Idaho Mountain express and guide.. Express publishing inc., 25-03-2005. Arxivat de l'original el 2011-07-19. [Consulta: 3 octubre 2009].
* ↑ «'The Known World' Wins Pulitzer Prize for Fiction». The New York Times, 05-04-2004.
* ↑ «The 2004 Pulitzer Prize Winners General Nonfiction». Arxivat de l'original el 2 octubre 2009. [Consulta: 3 octubre 2009].
* ↑ Video of interview with Anne Applebaum, in Polish, streaming video available from TVN «dziendobrytvn.plejada.pl». Arxivat de l'original el 2011-08-15. [Consulta: 5 maig 2014].
* ↑ Applebaum, Anne. «I almost became the first lady of Poland». Slate.com, 28-03-2010. [Consulta: 28 gener 2012].
* ↑ «The Pulitzer Prizes General Nonfiction». Pulitzer Prize. [Consulta: 28 novembre 2012].
* ↑ «National Book Award Finalists Announced Today». Library Journal, 10-10-2012. Arxivat de l'original el 6 de desembre 2012. [Consulta: 15 novembre 2012].
* ↑ Press Release. «Ann Applebaum wins 2013 Cundill Prize». McGill University, 21-11-2013. [Consulta: 24 desembre 2013].

## Enllaços externs

* Fitxa del llibre Gulag: Una història (castellà)
* AnneApplebaum.com (anglès)